BVB Scăderi pe linie pentru indici
*	Tranzacții de 68,7 milioane lei, sub media zilnică a anului trecut

Indicii Bursei de Valori București (BVB) au avut scăderi pe linie, în prima sesiune de tranzacționare a săptămânii, în ton cu deprecierile piețelor europene. Indicele BET, al celor mai lichide douăzeci de titluri ale bursei noastre, a avut un declin de 0,44%, până la 16.978 de puncte, în vreme ce indicele BET-BK, reperul de randament al fondurilor de investiții în acțiuni, s-a depreciat cu 0,65%, până la 3.176 de puncte.